**Grøn smiley til PrivatHospitalet Danmark**

**PrivatHospitalet Danmark, som Forenede Care driver i Charlottenlund, har fået tildelt en særlig smiley. Nemlig en grøn en af slagsen fra Arbejdstilsynet.**

Den grønne smiley signalerer over for omverdenen, at hospitalets arbejdsmiljø er i orden. Og modtagelsen af smileyen gør hospitalschef Hanne Zingenberg glad:

”Det er et vigtigt omdrejningspunkt for os, at arbejdsmiljøet er i top på hospitalet. Vi har alle dage gjort en stor dyd ud af, at miljøet på vores arbejdsplads skal være i orden. Vi har dagligt med mange patienter at gøre, og i den forbindelse skal vores medarbejderes fokus være på serviceringen af dem og kvaliteten af vores ydelser – og ikke på at bruge ressourcer på om hvorvidt arbejdsmiljøet fungerer. Derfor er vi rigtig glade for, at myndighederne med den grønne smiley anerkender, at vores arbejdsmiljø er i orden,” forklarer Hanne Zingenberg.

Den grønne smiley gælder i fem år, hvorefter Arbejdstilsynet kan vurdere om, den skal fornyes eller ændres.

*Du kan læse mere om Arbejdstilsynets Smiley-ordning her:* [*http://arbejdstilsynet.dk/da/tilsyn/smiley.aspx*](http://arbejdstilsynet.dk/da/tilsyn/smiley.aspx)

 *Illustration: Arbejdstilsynet*